The Last Christmas Party
Így ismered fel a közelgő Véget. -
Két Víz zuhog át: a Lenté s a Fenté;
Vattabélését feltépi a télnek,
Míg tévéd duruzsol, a Rex Tremendæ.

Hiszed, elég lesz meghajtani térded,
Papírt sodorni csillogó keresztté,
S szólni: «Jóságos Jézuska, hát nézzed,
Nincsen híján itt szent kaja meg szent lé;

Kedvenc ételem vagy, véred jó pia,
Ez egy bigmek–redbull eucharisztia;
Ne vond el tőlem drága oxigéned,

Élni vágyom – míg engedik a gének!»
Arcoddá rögzül e végső Mánia:
Kívánni akkor – múlhatatlan bélyeg.
Orosz László Wladimir versei
Szonettek